Държавен вестник, бр. 38, 2021 г., стр. 49

БРОЙ  38	
Д Ъ Р Ж А В Е Н  В Е С Т Н И К 	
СТР.  49  
45 
изчислението на данните за състоянието на теглото на празния кораб, заедно с копие за 
тяхно ползване.  Одобреният доклад се поставя на борда на плавателния съд от 
собственика под надзора на капитана и включва допълненията и измененията, които 
Администрацията може да изиска във всеки конкретен случай.    Изменените данни за 
състоянието на теглото на празния кораб, получавани по този начин, се използват от 
капитана вместо предварително одобрените данни при изчисляването на устойчивостта на 
плавателния съд. 
2.14.3  След всяка проверка на накланянето или теглото на празния кораб капитанът 
получава информацията за изменената устойчивост, ако Администрацията поиска това.   
Предоставената по този начин информация се предава на Администрацията за одобрение 
заедно с копие за нейно ползване и включва допълненията и измененията, които 
Администрацията може да изиска във всеки конкретен случай. 
ЧАСТ В - ИЗИСКВАНИЯ КЪМ ТОВАРНИТЕ ПЛАВАТЕЛНИ СЪДОВЕ 
2.15     Плаваемост и устойчивост в режим на водоизместимост след повреда 
След всяка от предполагаемите повреди, описани подробно в 2.6.6 до 2.6.10, в допълнение 
към изпълнението на изискванията на 2.6.11 и 2.6.12, плавателният съд трябва да има 
достатъчна плаваемост и положителна устойчивост в спокойни води, за да се гарантира 
едновременно, че ъгълът на наклона на плавателния съд спрямо хоризонталата обикновено 
не надвишава 15° във всяка посока. Въпреки това, когато това е очевидно непрактично, 
ъглите на наклон до 20º непосредствено след повредата, но намаляващи до 15º в рамките 
на 15 минути, могат да бъдат разрешени, при условие че са осигурени ефективни 
нехлъзгави палубни повърхности и подходящи точки за хващане. 
2.16     Наклоняване 
Когато е удовлетворена от прегледа на теглото на празния кораб, претеглянето или друга 
демонстрация, че теглото на празния плавателен съд е сходно с това на друг плавателен 
съд от серията, за която се прилага 2.7.1, Администрацията може да отмени изискването по 
2.7.1 за накланяне. В тази връзка плавателен съд, който попада в рамките на параметрите 
от 2.14.1, в сравнение с плавателен съд от серията, който е наклонен, се счита за сходен на 
този плавателен съд. 
ГЛАВА 3 
КОНСТРУКЦИИ 
3.1       Общи положения 
Настоящата глава обхваща елементите на корпуса и надстройката, които осигуряват 
надлъжна и друга първична и локална якост на плавателния съд като цяло, както и други 
важни компоненти като крила и цилиндри, които са пряко свързани с корпуса и 
надстройката. 
3.2       Материали 
Материалите, използвани за корпуса и надстройката, както и другите характеристики, 
посочени в точка 3.1, следва да бъдат подходящи за предназначението на плавателния съд. 
3.3       Конструктивна якост 
46 
Конструкцията трябва да може да издържа на статичните и динамичните натоварвания, 
които могат да въздействат върху плавателния съд при всички експлоатационни условия, 
при които плавателният съд има право да оперира, без такова натоварване да води до 
недопустима деформация и загуба на водонепроницаемост или да пречи на безопасната 
работа на плавателния съд. 
 
 
 
3.4       Циклични натоварвания 
 
Цикличните натоварвания, включително вибрационните, които могат да 
възникнат на плавателния съд, не трябва: 
 
.1 
да нарушават устойчивостта на конструкцията по време на очаквания 
експлоатационен живот на плавателния съд или срока на експлоатация, 
договорен с Администрацията; 
 
.2         да възпрепятстват нормалното функциониране на машините и оборудването; 
и 
 
.3         да пречат на екипажа да изпълнява задълженията си. 
 
3.5       Критерии при проектиране 
 
Администрацията се уверява, че изборът на проектните условия, проектните натоварвания 
и приетите коефициенти на безопасност съответстват на предвидените експлоатационни 
условия, за които се търси сертифициране. 
 
3.6       Изпитвания 
 
Ако Администрацията счете за необходимо, тя изисква да се извършат пълномащабни 
изпитвания, при които да се определят натоварванията. Резултатите се вземат предвид, 
когато те показват, че допусканията за натоварване при изчисленията на конструкцията са 
били неподходящи. 
 
 
ГЛАВА 4 
 
ПОМЕЩЕНИЯ И МЕРКИ ЗА ЕВАКУАЦИЯ 
 
4.1       Общи положения 
 
4.1.1    Обществените помещения и жилищните помещения на екипажа се проектират и 
организират така, че да предпазват хората от неблагоприятните условия на околната среда 
и да свеждат до минимум риска от нараняване на хората при нормални и аварийни 
условия. 
 
4.1.2    В помещенията, достъпни за пътниците, не трябва да има органи за управление, 
електрическо оборудване, части и тръбопроводи с висока температура, въртящи се модули 
или други елементи, които могат да причинят наранявания на пътниците, освен ако тези 
елементи не са изолирани или защитени по подходящ начин. 
 
4.1.3    В обществените помещения не трябва да има работни органи за управление, освен 
ако те са така защитени и разположени, че задействането им от член на екипажа да не се 
възпрепятства от пътниците при нормални и аварийни условия.